ПРОТОКОЛ № 23
от заседание на Комисия по правни въпроси 
към Висшия съдебен съвет,
проведено на 27 май 2013 г.

Днес, 27 май 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА
											
ЧЛЕНОВЕ:	СВЕТЛА ПЕТКОВА НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
ОТСЪСТВАЛИ: Няма 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
	1. Позиция на БИПИ във връзка с Декларация за имотното състояние и произхода на средствата за придобиване на имуществото на кандидатите за административни ръководители в органите на съдебната власт. 

Обединява разглеждането на доп. т. 1 и т. 2 от Дневния ред за днешното заседание.

	По дневния ред
	
1.ОТНОСНО: Проект на Правилник на Върховния административен съд. 
Приложение: Писмо № 11-02-040/15.05.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Да се изиска от определената с решение на ВСС (по протокол № 49/15.11.2012 г.) подгрупа за изработване на Правилника за администрацията на Върховния касационен съд, в срок до 03.06.2013 г., да предостави проекта на правилника, с оглед уеднаквяването им и привеждане в съответствие с Класификатора на длъжностите в администрацията, издаден на основание чл. 341 от ЗСВ.

2.ОТНОСНО: Коментари и предложения по съдържанието на Декларацията за имотното състояние и произхода на средствата за придобиване на имуществото на кандидатите за административни ръководители в органите на съдебната власт, изпратени от БИПИ. 
Приложение: Писмо № 97-00-246/10.05.2013 г., позиция от БИПИ № 97-00-266/23.05.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

	2.1. Уточнява, че декларирането на обстоятелствата в Декларацията за имотното състояние и произхода на средствата за придобиване на имуществото на кандидатите за административни ръководители в органите на съдебната власт, се отнася до декларатора и неговите роднини по права линия.
2.2. Приема направените предложения по вида на декларацията и обстоятелствата, подлежащи на деклариране, с изключение на:
- Предложението за деклариране на отчуждени недвижими имоти от датата на влизане в съдебната система до датата на издигане на кандидатурата най-скорошна към най-стара дата.
Мотиви: За голяма част от кандидатите, моментът на влизане в съдебната система е доста отдалечен от момента на деклариране.
- Предложението да се декларират парични суми, вземания и задължения под 5000 лв. в местна и/или чуждестранна валута.
	Мотиви: Неограниченото деклариране би довело до деклариране на отношения от битов характер и би изместило основния смисъл на това действие.
	2.3. Решението на комисията да се изпрати на Гражданския съвет към ВСС и Българския институт за правни инициативи.

3.ОТНОСНО: Предложение от Славка Каменова – главен секретар на ВСС, относно необходимостта от изменение и допълнение на чл. 57 от ПОДВССНА.

КОМИСИЯТА ПО ПРАВНИ ВЪПРОСИ
Р Е Ш И:	

3.1. Предлага на комисия „Съдебна администрация” и комисия „Бюджет и финанси” към ВСС провеждане на съвместно заседание, за обсъждане на наложителни промени в Правилника за организация на дейността на Висшия съдебен съвет и неговата администрация (чл. 57 от ПОДВССНА). 
3.2. Възлага на Славка Каменова – главен секретар на ВСС да направи конкретно предложение за възможността за преструктуриране на администрацията на ВСС, в рамките на щатната численост и точния брой на външните лица, ако се налага това. 
3.3. Решението на комисията да се изпрати на комисия „Съдебна администрация” и комисия „Бюджет и финанси” към ВСС.

4.ОТНОСНО: Проект на Правила за командироване на съдии, прокурори и следователи. 
КОМИСИЯТА ПО ПРАВНИ ВЪПРОСИ
Р Е Ш И:	

Възлага на Силвия Илиева - експертен сътрудник на комисията, да обобщи постъпилите предложения по проекта на Правилата, по раздели и да ги докладва на следващо заседание на комисията. 

5.ОТНОСНО: Обобщен годишен доклад за дейността на Висшия съдебен съвет и за дейността на Инспектората към ВСС за 2012 г. 

КОМИСИЯТА ПО ПРАВНИ ВЪПРОСИ
Р Е Ш И:	

Предлага на Висшия съдебен съвет да вземе следното решение:
1. Приема обобщения годишен доклад за дейността на Висшия съдебен съвет и за дейността на Инспектората към ВСС за 2012 г. 
2. На основание чл. 30, ал. 1, т. 14 от ЗСВ, внася обобщения годишен доклад за дейността на Висшия съдебен съвет и за дейността на Инспектората към ВСС за 2012 г. в Народното събрание.

6.ОТНОСНО: Уведомително писмо от Светлана Попова – главен счетоводител в Окръжен съд – Видин във връзка с Договор за групова застраховка „злополука”, сключен между Застрахователно акционерно дружество „ОЗК – Застраховане” и ВСС.

КОМИСИЯТА ПО ПРАВНИ ВЪПРОСИ
Р Е Ш И:	

6.1. Налице е хипотезата на чл. 12, раздел Допълнителни рискове, т. 1.2  за трайна загуба на работоспособност в резултат на заболяване, което е удостоверено с решения на ТЕЛК при условията на т. 5 от Техническото предложение. Светлана Попова е упражнила правата си по чл. 14, ал. 2 от Договора за групова застраховка „злополука”, сключен между Застрахователно акционерно дружество „ОЗК – Застраховане” и ВСС, поради което ЗАД „ОЗК – Застраховане” следва да уважи претенцията на Светлана Попова. 
6.2. Да се уведомят Застрахователно акционерно дружество „ОЗК – Застраховане” и Светлана Попова – главен счетоводител в Окръжен съд – Видин, за решението на комисията.

Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 30.05.2013 г. да се включи:
- Обобщен годишен доклад за дейността на Висшия съдебен съвет и за дейността на Инспектората към ВСС за 2012 г. 

27.05.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА